Degumnieki
Šis raksts ir par apdzīvotu vietu Madonas novadā. Par apdzīvotu vietu Balvu novadā skatīt rakstu Degumnieki (Tilžas pagasts). Degumnieki ir ciems Madonas novada Ošupes pagastā, pagasta centrs. Izvietojies pagasta dienviddaļā Asnas upes krastā autoceļu V843 un V868 krustojumā 41 km no novada centra Madonas un 199 km no Rīgas. Degumniekos atrodas pagasta pārvalde, pamatskola, feldšeru-vecmāšu punkts, pagasta tautas nams, bibliotēka, veikals. Apdzīvotā vieta izaugusi pēckara gados kā padomju saimniecības «Meirāni» (kopš 1969. gada — «Degumnieki») ciemats. 1,5 km uz ziemeļaustrumiem no ciema atrodas Degumnieku lidlauks.